钦定古今图书集成/明伦汇编/氏族典/第349卷 > 《廖用贤尚友录》 > 丘巨源
## 钦定古今图书集成/明伦汇编/氏族典/第349卷 > 《廖用贤尚友录》 > 丘巨源

按《南齐书丘巨源传》，“巨源，兰陵兰陵人也。宋初，土断
属丹阳，后属兰陵。巨源少举丹阳郡孝廉，为宋孝武
所知，江夏王义恭取掌书记。明帝即位，使参诏诰，自
南台御史为王景文镇军参军，宁丧还家。元徽初，桂阳王休范在寻阳，以巨源有笔翰，遣船迎之。巨源因
太祖自启，敕板起巨源，使留京都。桂阳事起，使于中”
书省撰符檄，事平，除奉朝请，历佐诸王府，转羽林监。
建元元年，为尚书主客郎、领军司马、越骑校尉，除馀
杭令。高宗为吴兴，巨源作《秋胡诗》，有讥刺语，以事见
杀。